als_Latn dik_Latn sag_Latn
Shoqatat e veteranëve të UÇK-së në Republikën e Maqedonisë vazhdimisht kërkojnë zgjidhjen e çështjes, por kërkesat e tyre kanë rënë në vesh të shurdhër.
Nuk ka marrë ende një zgjidhje çështja e statusit të dëshmorëve, veteranëve dhe invalidëve të luftës së UÇK-së edhe pse kanë kaluar 14 vite nga konflikti i vitit 2001 në Republikën e Maqedonisë.
Shumë prej tyre jetojnë në skamje apo me vështirësi të mëdha ekonomike, me probleme të shumta sociale, papunësi apo edhe në mungesë të një asistence. Sipas tyre çështja e statusit është keqpërdorur nga persona që kanë përfituar prej saj, transmeton Almakos.
Shoqatat e veteranëve vazhdimisht kërkojnë zgjidhjen e çështjes, por kërkesat e tyre kanë rënë në vesh të shurdhër.
Thirrje për zgjidhjen e problemit të statusit të UÇK-së është bërë edhe nga diplomatë perëndimorë, të cilët kërkojnë që ajo të jetë pjesë e një pakete ligjesh që parashikojnë edhe zgjidhjen e statusit të branitellave maqedonas.
Nga ana tjetër, partia Bashkimi Demokratik për Integrim, e formuar pas luftës së 2001 dhe që në pjesën më të madhe të kohës ka bashkëqeverisur, ende nuk ka mundur të miratojë një ligj për zgjidhjen e kësaj çështjeje.
Premtimet për zgjidhjen e çështjes së statusit të veteranëve janë bërë shpesh në fushata elektorale, por realiteti pasqyron një problem ende të pazgjidhur.
E.Memushi
als_Latn als_Latn als_Latn als_Latn als_Latn als_Latn als_Latn bem_Latn